Lõu tuletorn
Lõu tuletorn (ka Lõu tulepaak) on tuletorn Saaremaal Saaremaa vallas Sõrve poolsaare läänerannikul Lõu lahe kirderannikul. Moodustab Anseküla tuletorniga sihi 103,1°, kus Lõu tuletorn on sihi alumine. Tuletorn on laternaruumi ja rõduga valge betoontorn. Kõrgus on jalamist 9 meetrit ja merepinnast 11 meetrit. Valge tule sektor on 102°–106°, nähtavuskaugus on 7 meremiili. Punase tule sektor on 106°–192.3°, nähtavuskaugus on 3 meremiili. Rohelise tule sektor on 13.9°–102°, nähtavuskaugus on 3 meremiili.